Inter Kashi FC

Inter Kashi Football Club, yang lazim dirujuk sebagai Inter Kashi, ialah sebuah kelab bola sepak profesional India yang berpangkalan di Varanasi, Uttar Pradesh . Kelab ini kini bersaing dalam Liga Super India (ISL), liga tertinggi dalam sistem liga bola sepak India.   Inter Kashi merupakan kelab profesional pertama dari negeri Uttar Pradesh yang beraksi di  peringkat liga kebangsaan di India.   Kelab ini menjalin kerjasam dengan kelab Sepanyol Atlético Madrid dan kelab Andorran Inter Escaldes serta FC Andorra .   

 Sejarah 
Pada Mei 2023, Persekutuan Bola Sepak Seluruh India, badan pentadbir bola sepak di India, mengumumkan bahawa mereka akan menerima bidaan untuk kelab baharu bagi menyertai musim Liga-I 2023–24 dan seterusnya.  Pada 29 Jun 2023, telah diumumkan bahawa persetujuan bagi francais Varanasi telah dimenterai antara RDB Group of Companies yang berpangkalan di Kolkata dan kelab Eropah Atlético Madrid dan Inter Escaldes.  . Nama gelaran " Inter " telah ditambah kerana kerjasama dengan Inter Escaldes . 

Kelab itu juga mengumumkan penubuhan Akademi Atlético de Bharat untuk pembangunan bola sepak akar umbi di negeri ini.  Pemain Sepanyol Carlos Santamarina dipilih sebagai ketua jurulatih pertama kelab itu, manakala Javier Broch dan Arata Izumi dilantik sebagai penolong jurulatih.  Pemain bola sepak Inggeris Peter Hartley merupakan pemain pertama yang ditandatangani oleh kelab itu. 

Pada 28 Oktober 2023, Inter Kashi bermain perlawanan rasmi pertama mereka menentang Gokulam Kerala dalam Liga-I. Edmund Lalrindika menjaringkan gol pertama kelab itu, dan Mohammed Asif Khan menjaringkan gol penyamaan untuk mendapatkan mata pertama dalam keputusan seri 2-2.  Kemenangan pertama mereka datang menentang Namdhari pada 6 November 2023.  

 Stadium 
Pada Januari 2026, Inter Kashi telah menandatangani MoU dengan Kolej CM Anglo Bengali  bagi membina sebuah stadium bola sepak khusus berkapasiti 5,500 penonton yang memenuhi piawian AFC . Projek pembinaan stadium tersebut akan menelan kos ₹60 crore.   

 Lencana dan Kit kelab 

 Lencana 
Dalam lencana Inter Kashi, simbol Tripundra (tiga garisan mendatar di bahagian atas lambang) melambnagkan kuasa tiga serangkai Dewa Siwa iaitu kehendak (icchāśakti), pengetahuan (jñānaśakti), dan tindakan (kriyāśakti). Imej grafik terletak di bawah nama kelab pada lencana pula menggambarkan Manikarnika Ghat . 

 Pengeluar dan penaja kit 
Tempoh Pengeluar kit Penaja Kit Penaja Kit belakang Penaja dada Penaja lengan baju 2023–24 SIX5SIX Cello World Uttar Pradesh Tourism Kumpulan RDB 2024–25 Hummel Bank UCO Indiashopee Cello World RRP S4E Innovation Pvt. Ltd. 2025 Trak Only2025-2026 King Sekolah Sunbeam Memorial Dr. Amrit Lal Ishrat

 Kelab afiliasi 
Kelab-kelab berikut afiliasi dengan Inter Kashi:

  Atlético Madrid
  Inter Club d'Escaldes
  FC Andorra"Inter Kashi Become Latest Addition To Indian Football, Partner With Famous European Clubs Including Atletico Madrid". 

 Lihat juga 

 Senarai kelab bola sepak di India

 Nota 

 Rujukan 

Kategori:Kelab bola sepak di India
Kategori:Liga Super India
Kategori:Kelab Bola Sepak di Asia
Kategori:Kelab Bola Sepak Asia